International Taekwon-Do Federation

International Taekwon-Do Federation (ITF) er en internasjonal taekwondo-organisasjon. Den ble grunnlagt 22. mars 1966 i Seoul i Sør-Korea, av general Choi Hong Hi.

ITF regnes som en av de to store taekwondo-stilartene i verden. Den andre er organisert i det  verdensomspennende forbundet World Taekwondo.

En annen mindre internasjonal organisasjon er Global Taekwon-Do Federation, som sprang ut av ITF i 1989/90, på grunn av intern konflikt.

ITF ble igjen preget av politisk uenighet da Choi Hong Hi gikk bort i 2002. ITF ble kort tid etter delt i tre internasjonale organisasjoner, som alle kaller seg det originale International Taekwon-Do Federation.

Alle de tre ITF-organisasjonene arrangerer egne mesterskap som VM og lignende, og er i motsetning til World Taekwondo basert på semikontakt i konkurranser. ITF-taekwondo er ikke OL-gren, og har siden stiftelsen hatt et større fokus på tradisjonell taekwondo som kampkunst, kontra det å promotere taekwondo som en global konkurranseidrett.Norges Kampsportforbund

I Norge er det tre ITF forbund. Norges Taekwon-Do Forbund (NTF), ITF Taekwon-Do Norway og National Taekwon-Do Norway (NTN). Før General Choi Hong Hi gikk bort i 2002 var NTF og ITF Taekwon-Do Norway sidestilt som NGB for ITF, mens NTN tilhørte en annen internasjonal organisasjon (GTF). Da ITF ble splittet, så valgte NTF og ITF Taekwon-Do Norway å tilhøre hver sin internasjonale ITF organisasjon. NTN ble tatt opp i det tredje ITF forbundet i 2003, men meldte seg ut av det samme år, for de i 2005 kom inn under samme forbund som ITF Taekwon-Do Norway. Alle disse 3 forbundene er medlem av Norges Idrettsforbund (NIF) gjennom ITF-seksjonen i Norges Kampsportforbund (NKF). Dette innebærer blant annet at de følger Antidoping Norge sine retningslinjer og kontroller, samt Idrettsforbundets regler for barneidrett. Dette medfører også at de har samlede mesterskap nasjonalt, men internasjonalt følger de sine respektive forbund. Ettersom ITF Taekwon-Do Norway og NTN er under samme internasjonale forbund, så samarbeider de om uttak av landslagsutøvere til Europamesterskap og Verdensmesterskap.

 Referanser 

 Eksterne lenker 

 Norges Taekwon-Do Forbund taekwondo.no
 ITF Taekwon-Do Norway itf-taekwondo.no
 National Taekwon-Do Norway ntkd.no

Kategori:Internasjonale idrettsforbund
Kategori:Taekwondo
Kategori:Organisasjoner etablert i 1966